ചിംഗ്ലന്സെന ഹൈദരബാദില് തുടരും കരിയറിലെ ഏറ്റവും മികച്ച പ്രകടനം കഴിഞ്ഞ സീസണില് നടത്തിയ ഡിഫന്ഡര് ചിംഗ്ലന് സെന ഹൈദരബാദില് തുടരും. ചിംഗ്ലെന്സാന കോന്ഷാം ഹൈദരാബാദ് എഫ്സിയുമായി ഒരു പുതിയ ദീര്ഘകാല കരാര് ഒപ്പിട്ടതായി ഇന്ത്യന് സൂപ്പര് ലീഗ് ക്ലബ് വ്യാഴാഴ്ച പ്രഖ്യാപിച്ചു. 2020 സെപ്റ്റംബറില് എച്ച്എഫ്സിയില് ചേര്ന്ന 24 കാരനായ ഡിഫന്ഡര് ഒരു പുതിയ നാല് വര്ഷത്തെ കരാര് ആണ് ഒപ്പുവെച്ചത്. ഇത് 202425 സീസണ് അവസാനിക്കുന്നതുവരെ താരത്തെ ഹൈദരാബാദില് നിലനിര്ത്തും. ഹൈദരാബാദ് എഫ്സിയില് എന്റെ കരാര് നീട്ടുന്നത് വളരെ സന്തോഷകരമാണ് എന്ന് കഴിഞ്ഞ സീസണില് തുടര്ച്ചയായി 18 ലീഗ് മത്സരങ്ങള് ആരംഭിച്ച ചിംഗ്ലെന്സന പറഞ്ഞു. ഹൈദരബാദിനായി നടത്തിയ മികച്ച പ്രകടനങ്ങള് ചിങ്ലന്സനയെ ഇന്ത്യന് ദേശീയ ടീമിലും അടുത്തിടെ എത്തിച്ചിരുന്നു.